# Còdex Kingsborough

El Còdex Kingsborough fou el conjunt de documents i manuscrits, alguns d'ells precolombins de la cultura maia com de la nàhuatl, manats a copiar per Lord Kingsborough al segle xix de diversos arxius i biblioteques europees, i que va integrar en una obra titulada Antiquities of Mexico (Antiguitats de Mèxic).
El Còdex Kingsborough conté la versió Aglio del Còdex de Dresden. En 1825-1826 l'italià Agostino Aglio va realitzar una còpia del Còdex de Dresden en blanc i negre per Lord Kingsborough. Aquest, al seu torn, la va publicar en el llibre Antiquities of Mexico que va tenir nou toms. Aglio havia preparat també una versió en color, però Kingsborough va morir abans que es publiqués.
L'obra de Kingsborough també conté làmines d'altres còdexs, entre ells el Còdex Mendoza. En algunes de les làmines, que formen part de còdexs que es van fer després de la conquesta, es mostra la condició dels indígenes originaris de Mesoamèrica en mans dels ordinaris espanyols del segle xvi i XVII.
Entre les biblioteques i arxius que va usar Lord Kingsborough per rescatar, reunir i ordenar els documents i manuscrits que va incorporar en l'anomenat Còdex Kingsborough, van estar la Biblioteca Nacional de França, la de Dresden i Berlín; la Biblioteca Imperial de Viena; la Biblioteca Vaticana; el Museu Borgia de Roma; la Biblioteca de l'Institut de Bolonia; i la Biblioteca Bodleiana de la Universitat d'Oxford, entre d'altres.
El nom de Còdex Kingsborough es va escollir com a homenatge pòstum de l'antiquari compilador. La publicació original de Lord Kingsborough, Antiquities of Mexico, va ser acabada (els tres últims volums) de manera pòstuma, ja que ell va morir prematurament de tifo a la presó, on havia estat portat pels deutes que va contraure per poder fer possible la publicació de la seva onerosa obra.

## Referències

* ↑ Antiquities of Mexico: comprising fac-similes of ancient Mexican paintings and hieroglyphics, preserved in the royal libraries of Paris, Berlin and Dresden, in the Imperial library of Vienna, in the Vatican library; in the Borgian museum at Rome; in the library of the Institute at Bologna; and in the Bodleian library at Oxford. Together with the Monuments of New Spain, by M. Dupaix: with their respective scales of measurement and accompanying descriptions. The whole illustrated by many valuable inedited manuscripts, by Augustine Aglio. Londres: A. Aglio (Vols. 1–5), R. Havell (Vols. 6–7), H.G. Bohn (Vols. 8–9), 1830–1848. OCLC 5852094. (anglès)
* ↑ «Facsímil de pinturas originales de México». [Consulta: 10 març 2011].
* ↑ Wason, Charles William. «Art. VIII.— Antiquities of Mexico; incluye facsimilares de pinturas y glifos mexicanos antiguos, preservados en la Biblioteca Real de París, Dresde y Berlín; en la biblioteca Imperial de Viena; en la Biblioteca del Vaticano; en el Museo Borgia de Roma; en la Biblioteca del Instituto de Bolonia; en la Biblioteca Bodleiana de Oxford, entre otros documentos.». A: The Monthly Review. From January to April inclusive, vol. 1. G. Henderson, 1831, p. 253–274. OCLC 64054239. (anglès)
* ↑ Miami University Libraries.

## Bibliografia

* Valle Pérez, Perla (1993). Valle Pérez, Perla. Memorial de los indios de Tepetlaoztoc o Códice Kingsborough, a cuatrocientos cuarenta años. Ciudad de México: Instituto Nacional de Antropología e Historia, 1993. .

## Vegeu també

* Còdex mesoamericà